Ego Hugo, dux Burgundie, notum fieri volo presentibus et futuris quod Hugo Peccatum, miles, de Til, invadiavit canonicis ecclesie Castellionis quartam partem pasture de Jorx, que ad eum pertinebat pro quindecim libris, tali conditione quod non licebit ei nec ejus heredibus redimere, nisi de propriis nummis, si in manu sua eam retinere voluerit. Hanc vero vageriam non poterit predictus Hugo, nec heredes ejus, aliquo modo a se alienare, nec alteri persone vel ecclesie vendere, invadiare, vel in elemosinam dare, nisi ecclesie et canonicis de Castellione. Promisit etiam jam dictus Hugo se de hac vageria garantiam portaturum apud Castellionem, si aliqua forte calumpnia inde orrietur. Hujus rei testes sunt Boinus, prepositus Castellionis; Wido, frater Paridis, Hugo de Viler. Laudavit hoc Laura uxor ejus, coram Radulpho canonico de Sinemuris et Johanne Belimet. Presens carta continet quod Manasses de Bremur invidiavit canonicis Castellionis pro XXII libris, triginta solidos censuales quos ipsi canonici debebant eidem Manasse annuatim, et pratum inter duas aquas, et prata de valle de Noen, tali conditione quod non licebit ei, nec heredibus ejus, nisi de propriis nummis redimere, si in manu sua retinere voluerit. Hanc vero vageriam non poterit supradictus Manasses, vel heres ejus, aliquo modo alienare a se, nec alteri ecclesie, vel persone vendere, invadiare, nec in elemosinam dare nisi ecclesie et canonicis de Castellione. De vageria ista fidem dedit Manassès quod nullam canonicis quereret vel inferret calumpniam, nec unquam hominum inde clamorem faceret. Hujus rei testes sunt Boinus, prepositus Castellionis; Wiardus, frater Paridis, Balduinus de Curteranno; Wiardus faber. Hoc et laudavit Rennerius, frater ejus, presente Lamberto fratre majoris et Lietaldo famulo Ducis. Similiter et hoc laudavit Wido, frater eorum, presente Roberto de Solennis capellano et Viardo fratre Paridis. Actum est hoc anno ab incarnatione Domini M°C°LXXII°.